edisnord/MILQA-question-generation huggingface dataset:
qgen: title: Törökország context: A török konyhaművészet jól ismert Európában. A török konyhát jelentősen befolyásolta az Oszmán Birodalom sokszínűsége, multikulturális környezete. Az oszmán konyhaművészet egyesítette a birodalom területén élő népek ételeit és elkészítési módszereit. A legnagyobb befolyást a görög és közel-keleti konyha gyakorolta rá, de keveredtek benne az ősi, közép-ázsiai török hagyományok is.
A leggyakrabban használt alapanyagok: padlizsán, zöldpaprika, hagyma, lencse, bab, paradicsom, fokhagyma, és uborka. A legkedveltebb gyümölcsféleségek közé tartozik a szőlő, az őszibarack, a cseresznye, a sárgadinnye, a füge, a citrom; a törökök kedvelik a magvakat és dióféléket: a pisztáciát, a mogyorót, a mandulát, a földimogyorót, a fenyőmagot, a pörkölt csicseriborsót. A leginkább használt fűszerek a petrezselyem (melynek csak a levelét hasznosítják), a köménymag, a feketebors, a paprika, a menta és a kakukkfű.

Kérdések:
Mely népek konyhaművészete hatott a török konyhára?
Milyen alapanyagokat használ leggyakrabban a török konyha?
Milyen zöldségek népszerűek Törökországban?
Milyen gyümölcsök kedveltek Törökországban?
A törökök szeretik a pisztáciát?
Milyen fűszerek használata jellemzi a török konyhát?
Milyen ételek jellemzőek a török konyhára?
qgen: title: Törökország context: A legízletesebb fehér sajtok és joghurtok juhtejből készülnek. Népszerű köret a rizs (pilav) és a bulgur (összetört, főzött majd kiszárított búzakása). Az olívaolaj széleskörűen elterjedt, leginkább Törökország nyugati területein, ahol bőven találhatóak olajfaligetek. Az olívabogyó (zöld, fekete, rózsaszín) kedvelt előétel. A kenyér búzából, árpából és kukoricából készül. Jellegzetesen török kenyér a pide (pita) és a tandır ekmeği (tandır: szabadtéri, kerek tűzhely, melynek a belső oldalán sütik ki a kenyértésztát).

Kérdések:
Miből készülnek a legfinomabb török sajtok?
Milyen köretet fogyasztanak legszívesebben a törökök?
Hogy hívják a rizst törökül?
=3. Mi a rizs neve törökül?
Mi az a bulgur?
Vannak olajfaligetek Törökországban?
Hol termelnek olívaolajat Törökországban?
=5. Termelnek olívaolajat Törökországban?
Miből készül a török kenyér?
=7. Miből sütnek kenyeret a törökök?
Melyek a török konyha tipikus kenyerei?
Milyen módon fogyasztják szívesen a törökök az olajbogyót?
Melyek a török konyha tipikus fogásai?
qgen: title: Törökország context: Törökország népszerű turistacélpont, 2007-ben közel 19 millió külföldi látogató érkezett az országba. Főként az úgynevezett „török riviéra”, azaz az Égei-tenger és a Földközi-tenger partján, 8000 kilométernyi homokos tengerparton fekvő üdülővárosok és falvak közkedveltek. A nyári szezon itt már április végén elkezdődik és egyes helyeken egészen október végéig tart, a kedvező időjárási viszonyoknak köszönhetően. Az antalyaiak például úgy tartják, náluk húsz évente egyszer esik hó télen, akkor sem marad meg pár óránál tovább, a nyár folyamán pedig nagyon ritkán esik az eső. A leglátogatottabb üdülőváros Antalya, de kedvelt még Alanya, Kemer, Marmaris, a festői szépségű Fethiye, Bodrum és Çeşme is. A nyári időszakban a riviérán sok a főként német, kelet-európai, de leginkább orosz turista, de egyre több az arab látogató is. Antalya külön érdekessége, hogy a várost gyűrűként körülölelő Toros-hegységben télen síelni is lehet, utána pedig fürdeni a tengerben.

Kérdések:
Hány turista érkezett Törökországba 2007-ben?
Mit nevezünk török riviérának?
Hol van a török riviéra?
Milyen hosszú homokos tengerpart várja a turistákat Törökországban?
=4. Mekkora a török riviéra tengerpartja?
Mikor van turistaszezon a török riviérán?
A török riviérán hány hónapig tart a nyári szezon?
Milyen időjárás jellemzi Antalyát?
Melyik a török riviéra legnépszerűbb üdülővárosa?
A török riviérán melyek a legkedveltebb üdülővárosok?
Melyik országokból érkezik a legtöbb turista Törökországba?
Mi teszi Antalyát különösen vonzóvá a turisták szemében?
qgen: title: Törökország context: A riviéra városain kívül az egyik legnépszerűbb úti cél Isztambul, az ország kulturális fővárosa. Itt számos ókori, középkori és újkori látnivaló várja a turistákat, gazdag a kultúrája és híres-hírhedt az éjszakai élete is, megannyi szórakozóhellyel, étteremmel és pubbal. Kedvelt célpontok még az ókori görög maradványokat kínáló városok, mint például Trója, İzmir, Efeszosz, illetve a világon egyedülálló méretű, hófehér mészkőmedencéiről és gyógyvízéről híres Pamukkale. Az ország belsejében húzódó, barlang- illetve föld alatti lakásrendszeréről híres Kappadókia is vonzza a látogatókat.
A magyarok számára külön érdekesség lehet II. Rákóczi Ferenc emlékháza Rodostóban.

Kérdések:
Mit nevezünk Törökország kulturális fővárosának?
Melyik török városokban láthatóak ókori emlékek?
Milyen látnivalók vannak Trójában?
Miről ismert Pamukkale?
Kappadókia miről híres?
Hol van II. Rákóczi Ferenc emlékháza?
Kinek van emlékháza Rodostóban?
Mit keresett II. Rákóczi Ferenc Rodostóban?
qgen: title: Tüdőgyulladás context: A tüdőgyulladás (pneumonia) a tüdő és a légzőrendszer betegsége, amelyre a légzőhólyagok (alveolus pulmonis) gyulladása és gyulladásos izzadmánnyal (exudatum) való telítődése jellemző. Leggyakrabban bakteriális, vírusos vagy kórokozó gombás fertőzés, esetleg parazita okozza, ritkábban keringési rendellenesség, maró gőzök, gázok vagy egyéb tüdősérülés, bizonyos gyógyszerek, illetve autoimmun betegségek hatására alakul ki.
Jellemző tünetei közé tartozik a köhögés, a mellkasi fájdalom, a láz és a légzési nehézségek. A diagnózis felállításának eszközei közé tartozik a röntgen és a köpet tenyészete. Vannak olyan védőoltások, amelyekkel a tüdőgyulladás bizonyos típusai megelőzhetők. A kezelés a betegség kiváltó okától függ. A feltételezhetően bakteriális tüdőgyulladást antibiotikumokkal kezelik. Súlyos állapotba került beteg kórházban kezelhető.

Kérdések:
A tüdőgyulladásnak mi a latin neve?
Hogy hívják a tüdő légzőhólyagjait latinul?
Mitől lehet tüdőgyulladást kapni?
Milyen autoimmun betegségek okozhatnak tüdőgyulladást?
Mik a tüdőgyulladás tünetei?
Mi alapján lehet diagnosztizálni a tüdőgyulladást?
Milyen védőoltással lehet elkerülni a tüdőgyulladást?
Hogyan lehet kezelni a tüdőgyulladást?
A tüdőgyulladást baktérium okozza?
A tüdőgyulladás halálos betegség?
Milyen gyakran vezet halálhoz a tüdőgyulladás?
Milyen szövődményei lehetnek a tüdőgyulladásnak?
Mik a tüdőgyulladás leggyakoribb szövődményei?
qgen: title: Tüdőgyulladás context: A tüdőgyulladás évente körülbelül 450 millió embert érint – ami a világ összlakosságának 7%-át jelenti – és körülbelül 4 millió halálos áldozata van. Bár a 19. században William Osler a tüdőgyulladást „a halálraítéltek kapitányának” nevezte, az antibiotikumos kezelések és védőoltások beköszöntével a 20. században megnőtt a túlélés esélye. A fejlődő országokban azonban, valamint a nagyon idősek, a nagyon fiatalok és a krónikus betegek esetében a tüdőgyulladás továbbra is az egyik fő halálozási ok. Uniós összehasonlításban a középmezőnybe tartoznak a magyarországi népesség körében 11%-os halálokként előforduló légzõrendszeri betegségek.

Kérdések:
Hány ember kapja el a világon a tüdőgyulladást évente?
Hány halálos áldozata van évente a tüdőgyulladásnak a világon?
Ki nevezte a tüdőgyulladást "a halálra ítéltek kapitányának"?
Mi az oka annak, hogy ma már sokkal kevesebben hunynak el tüdőgyulladásban, mint a korábbi évszázadokban?
Kikre jelenti a legnagyobb veszélyt a tüdőgyulladás?
A magyar lakosság hány százaléka hal meg légzőrendszeri betegségben?
Magyarország lakosságánál mi a vezető halálok?
Hányan halnak meg az Európai Unióban légzőrendszeri betegségben évente?
Milyen szervek alkotják a légzőrendszert?
qgen: title: Tüdőgyulladás context: A SARS, SARS-2 koronavírus, a MERS koronavírus, adenovírus, hantavírus vagy parainfluenza által okozott vírusos tüdőgyulladás esetében nem ismert hatékony és eredményes kezelés, egyénre szabott terápiás kezelés válik szükségessé. A kezelés alapvetően tüneti: az immunrendszer támogatására szorítkozik. A beteget oxigénterápiával, folyadékkezeléssel, vírusellenes szerekkel (amantadin, rimantadin, oszeltamivir, remdesivir) és szükség esetén a létfentartást légzéstámogatással segítik. Ha a koronavírusfertőzés az alsó légutakra terjed ki, akkor elsősorban a tüdő parenchymáját érinti, ideértve az alveoláris tereket és az intersticiális szöveteket.

Kérdések:
Milyen vírusok okozhatnak tüdőgyulladást?
Mi a leghatékonyabb terápia SARS-2 koronavírus okozta tüdőgyulladás esetén?
Mivel lehet kezelni a SARS koronavírus okozta tüdőgyulladást?
Milyen vírusellenes szerekkel lehet támogatni az immunrendszert koronavírus okozta tüdőgyulladás esetén?
Mennyire hatékony az oxigénterápia vírusos tüdőgyulladás esetén?
Miért nincs hatékony kezelés a vírusos eredetű tüdőgyulladás ellen?
Mire használják a remdesivirt?
Mennyire hatásos az amantadin vírusos tüdőgyulladás esetén?
qgen: title: Tüdőgyulladás context: A betegség kiterjedésétől függően az orvostudomány megkülönbözteti a lebenyes (lobáris) és a bronchopneumóniát, vagyis a gócos tüdőgyulladást. A lobáris pneumóniában egy vagy több teljes tüdőlebeny, esetleg csak egy tüdőszegmentum érintett.
A gyulladásos területen a léghólyagocskák (alveolusok) folyadékkal, úgynevezett gyulladásos izzadmánnyal (exudatummal) telnek meg. A gyulladás és sejtelhalás megszünteti azt a felületet, ahol a tüdőben az oxigén és a szén-dioxid cseréje megtörténik. A gyulladás által a tüdőlebeny mind nagyobb területe válhat érintetté, sőt a betegség nem ritkán több tüdőlebenyre kiterjed, illetve átterjed a másik oldali tüdőfélre is. A gyulladásos folyamatok általában ráterjedhetnek a tüdőt befedő mellhártyára is, mellhártyagyulladást és néha hallgatózási tünetként krepitációt (crepitatio) okozva. A bronchopneumonia ezzel szemben a páros szerv összes légutait érinti, vagyis a teljes tüdőt.

Kérdések:
A tüdőgyulladásnak milyen két fő típusát különböztetjük meg?
Mi a másik neve a lebenyes tüdőgyulladásnak?
Mi a bronchopneumónia magyar elnevezése?
Lebenyes pneumónia esetén hol van gyulladás a beteg tüdejében?
Mi a különbség a lebenyes és a gócos tüdőgyulladás között?
Melyik veszélyesebb, a lebenyes vagy a gócos tüdőgyulladás?
Tüdőgyulladás esetén mi történik a tüdő léghólyagocskáival?
Mi az az exudatum?
Mit jelent a krepitáció?
Mik a mellhártyagyulladás tünetei?
A tüdő páros szerv?
qgen: title: Tüdőgyulladás context: A közösségben szerzett tüdőgyulladást (Community-Acquired Penumonia, CAP) leggyakrabban baktériumok okozzák, az esetek közel 50%-ában a Streptococcus pneumoniae baktériumot izolálták. Más gyakran izolált baktériumok: Haemophilus influenzae 20%, Chlamydophila pneumoniae 13% és Mycoplasma pneumoniae az esetek 3%-ában; Staphylococcus aureus; Moraxella catarrhalis; Legionella pneumophila és Gram-negatív bacillusok. Egyre gyakoribb a fenti kórokozók gyógyszereknek ellenálló, úgynevezett rezisztens változata, mint például az antibiotikum-rezisztens Streptococcus pneumoniae (drug-resistant Spretococcus pneumoniae, DRSP) és a meticillin-rezisztens Staphylococcus aureus (methicillin-resistant Staphylococcus aureus, MRSA).

Kérdések:
Az orvosi szaknyelvben minek a rövidítése a CAP?
Mi a leggyakoribb oka a közösségben szerzett tüdőgyulladásnak?
Milyen baktériumok okozhatnak közösségben szerzett tüdőgyulladást?
Milyen antibiotikumra rezisztens baktériumok okozhatnak tüdőgyulladást?
Mi az a meticillin?
Melyik baktérium képes ellenállni a meticillinnek?
Milyen betegséget okoz a Legionella pneumophila?
Hogyan gyógyítható a rezisztens baktériumok okozta tüdőgyulladás?
qgen: title: Tüdőgyulladás context: A kockázati tényezők jelenléte elősegíti a kórokozók elszaporodását. Összefüggés mutatkozik az alkoholizmus és a Streptococcus pneumoniae, az anaerob kórokozók és a Mycobacterium tuberculosis elszaporodása között; a dohányzás elősegíti a Streptococcus pneumoniae, a Haemophilus influenzae, a Moraxella catarrhalis és a Legionella pneumophila fertőzését. A madarakkal való kontaktus a Chlamydia psittacival, a háziállatokkal való kontaktus a Coxiella burnettivel, a gyomortartalom aspiratiója az anaerob kórokozókkal, a cisztás fibrózis pedig a Pseudomonas aeruginosaval és a Staphylococcus aureusszal függ össze. A Streptococcus pneumoniae gyakoribb télen, és azoknál kell erre gondolni, akik nagy mennyiségű anaerob kórokozót aspiráltak.

Kérdések:
Milyen tényezők növelik a tüdőgyulladás kockázatát?
Milyen összefüggés mutatható ki az alkoholizmus és a tüdőgyulladás között?
Milyen kórokozók szaporodását segítheti elő a tüdőben az alkoholizmus?
Milyen baktériumok szaporodhatnak el a tüdőben a dohányzás következményeképpen?
Melyik évszakban gyakoribb a Streptococcus pneumoniae okozta tüdőgyulladás?
qgen: title: Tüdőgyulladás context: Pneumonitis a tüdő gyulladására utal; a pneumónia pedig a pneumonitisre, többnyire fertőzés következtében, de néha nem fertőző formában is. Az utóbbi esetben további jellemző a pulmonáris folyadékgyülem. A pneumóniát leggyakrabban annak alapján sorolják be, hogy hol és hogyan szerezte be a beteg: közösségben szerzett, aspiratio útján szerzett, egészségügyi ellátással összefüggő, kórházban szerzett, és lélegeztetővel összefüggő tüdőgyulladás. Besorolása történhet továbbá annak alapján is, hogy a tüdő mely területét érinti: lebenyre kiterjedő pneumónia, hörgőkre kiterjedő pneumónia és akut interstitialis (vérerekre kiterjedő) pneumónia. A besorolás történhet a kórokozó organizmus alapján is. Gyermekeknél a tüdőgyulladás a tünetek és azok súlyossága alapján is osztályozható: nem súlyos, súlyos és nagyon súlyos esetekre.

Kérdések:
Hogyan lehet típusokba sorolni a tüdőgyulladást?
Milyen tüdőgyulladás típusokat különböztetünk meg aszerint, hogy hol kapta el a beteg?
Milyen típusai vannak a tüdőgyulladásnak aszerint, hogy melyik területeket érinti?
Hogyan osztályozzák a tüdőgyulladást gyerekeknél?
Milyen szempontok alapján osztályozható a tüdőgyulladás?
Milyen gyakori gyermekeknél a nagyon súlyos tüdőgyulladás?
qgen: title: Tüdőgyulladás context: Egyaránt javasolt a dohányzásról való leszokás és a beltéri levegőszennyezés (mint például beltéri trágya- és fatüzelésű tűzhelyen való főzés) csökkentése. A dohányzás a legmeghatározóbb kockázati tényező, amely pneumococcusos tüdőgyulladást okoz az egyébként egészséges felnőttekben. A kézmosás és ruhaujjba történő köhögés is hatékony megelőzési módszerek lehetnek. Az orvosi maszk betegek általi viselése is megelőzheti a betegséget.
A mögöttes betegségek (mint a HIV/AIDS, cukorbetegség, és alultápláltság) megfelelő kezelése is csökkentheti a tüdőgyulladás kockázatát. A 6 hónaposnál fiatalabb gyermekek körében a kizárólagos szoptatás csökkenti mind a betegség kockázatát, mind a lefolyás súlyosságát. A HIV/AIDS-fertőzötteknél és azon egyéneknél, akik CD4 sejtszáma 200-nál alacsonyabb, a trimetoprim-szulfametoxazol antibiotikum használata csökkenti a Pneumocystis tüdőgyulladás kockázatát, és hasznosnak bizonyulhat a betegség megelőzésében más immunkárosodott – nem HIV – betegek körében is.

Kérdések:
Hogyan előzhető meg a tüdőgyulladás?
Mi okozhat pneumococcusos tüdőgyulladást egészséges felnőtteknél?
Milyen betegségek hajlamosíthatnak tüdőgyulladásra?
Hogyan lehet a leghatékonyabban megelőzni a tüdőgyulladást fél évesnél kisebb gyermekeknél?
HIV fertőzötteknél hogyan lehet megelőzni a tüdőgyulladás kialakulását?
qgen: title: Tüdőgyulladás context: Terhes nők szűrése Streptococcus B csoporthoz tartozó baktériumokra és Chlamydia trachomatisra, valamint a szükség szerinti antibiotikumos kezelés csökkenti a tüdőgyulladás előfordulási gyakoriságát az újszülöttek körében, és hatékony lehet a HIV-fertőzés anyáról gyermekre történő átvitelének megelőzése is. A meconiumos magzatvízben született csecsemők szájának és torkának szívása nem csökkenti az aspirációs tüdőgyulladás előfordulási gyakoriságát, és káros is lehet, ezért ez az eljárás nem javasolt az esetek nagy részében. Legyengült idősek körében a megfelelő szájhigiénia csökkentheti az aspirációs tüdőgyulladás veszélyét.

Kérdések:
Milyen módon előzhető meg a tüdőgyulladás újszülötteknél?
Mi az a meconium?
Miért nem javasolt a meconiumos magzatvízben született csecsemők szájának és torkának szívása?
Hogyan lehet csökkenteni a tüdőgyulladás kockázatát legyengült idős emberek esetében?
Hogyan előzhető meg, hogy a HIV fertőzés anyáról gyermekre terjedjen?
qgen: title: Tüdőgyulladás context: Kezeléssel a legtöbb bakteriális tüdőgyulladás stabilizálható 3–6 nap alatt. Gyakran eltart néhány hétig, amíg minden tünet megszűnik. Négy hét elteltével a tüdőröntgen általában negatív, és a halálozási arány alacsony (kevesebb mint 1%). Idősek illetve más tüdőbetegségben is szenvedők esetében a lábadozás több mint 12 hétig is eltarthat. Azok között, akik kórházi kezelésre szorulnak, a halálozási arány 10% körüli, míg az intenzív ápolásra szorulóknál akár 30-50% is lehet. A tüdőgyulladás a leggyakoribb kórházban szerzett fertőzés, amely halálhoz vezet. Az antibiotikumok bevezetése előtt a halálozási arány jellemzően 30% volt a kórházban kezelt tüdőgyulladásos betegek között.
Szövődmények különösen az idősek körében, és olyan betegeknél fordulnak elő, akiknek más mögöttes betegségei is vannak. Ezek többek között a következők lehetnek: gennygyülem, tüdőtályog, bronchiolitis obliterans, akut respirációs distressz szindróma, szepszis és a mögöttes egészségi problémák rosszabbodása.

Kérdések:
Mennyi időbe telik a tüdőgyulladásból való teljes felépülés?
Tüdőgyulladás esetén mekkora a halálozási arány?
Mekkora a halálozási arány a kórházi ápolásra szoruló tüdőgyulladásos eseteknél?
Melyik a leggyakoribb kórházi fertőzés, ami halálos lehet?
Mennyivel csökkentette a halálozási arányt az antibiotikumok bevezetése a kórházi kezelésre szoruló tüdőgyulladásos eseteknél?
Mikor alkalmaztak először antibiotikumokat tüdőgyulladás kezelésére?
A tüdőgyulladás milyen szövődményekkel járhat?
Milyen esetekben gyakoribbak a tüdőgyulladás szövődményei?
Mi az a szepszis?
A tüdőtályog életveszélyes betegség?
A tüdőtályog hogyan gyógyítható?
qgen: title: Tüdőgyulladás context: 2008-ban megközelítőleg 156 millió gyermek betegedett meg tüdőgyulladásban (151 millióan a fejlődő világban és 5 millióan a fejlett világban). Ez 1,6 millió halálesethez vezetett, azaz 28–34%-át okozta az ötéves kornál fiatalabb gyermekek halálozásának, ebből 95% a fejlődő világban következett be. A betegség által leginkább érintett országok közé tartoznak: India (43 millió), Kína (21 millió) és Pakisztán (10 millió). A tüdőgyulladás a vezető halálok a gyermekeknél az alacsony jövedelmű országokban. Az esetek jelentős része az újszülöttkorra esik. Az Egészségügyi Világszervezet (World Health Organization – WHO) becslése szerint minden harmadik újszülött tüdőgyulladásban hal meg.
Az esetek fele elvileg megelőzhető volna, mivel azokat olyan baktériumok okozzák, amelyek ellen már hatásos védőoltások (vakcinák) állnak rendelkezésre.

Kérdések:
Hány gyerek betegedett meg a világon tüdőgyulladásban 2008-ban?
A gyermekek körében előforduló tüdőgyulladás hányszor gyakoribb a fejlődő országokban, mint a fejlett országokban?
Hány gyerek halt meg a világon tüdőgyulladásban 2008-ban?
Az 5 évesnél fiatalabb gyerekek halálának hány százalékát okozta tüdőgyulladás?
Melyik országban betegszik meg a legtöbb gyerek tüdőgyulladásban?
Hány gyerek betegedett meg 2008-ban Indiában tüdőgyulladásban?
Összesen hány gyerek betegedett meg 2008-ban tüdőgyulladásban Indiában és Kínában?
A WHO minek a rövidítése?
Hogyan lehetne jelentősen csökkenteni a gyerekkori tüdőgyulladás kialakulását a fejlődő országokban?
Miért nem áll rendelkezésre elegendő mennyiségű tüdőgyulladás elleni védőoltás a fejlődő országokban?
qgen: title: Tüdőgyulladás context: Edwin Klebs volt az első, aki – 1875-ben – megállapította, hogy a tüdőgyulladásban elhunyt emberek légútjai baktériumokat tartalmaznak. A két gyakori bakteriális kórokozó, a Streptococcus pneumoniae és a Klebsiella pneumoniae első azonosítása Carl Friedländer és Albert Fränkel nevéhez fűződik 1882-ben és 1884-ben. Friedländer korai munkásságának részeként bevezette e téren a Gram-festést. Ez az alapvető laboratóriumi teszt a mai napig is használatos a baktériumok azonosítására és osztályozására. Christian Gram 1884-ben megjelent értekezése az eljárás részleteiről segített a két baktérium megkülönböztetésében, és kimutatta, hogy a tüdőgyulladást több mikroorganizmus is okozhatja.

Kérdések:
Milyen felfedezés fűződik Edwin Klebs nevéhez?
Ki fedezte fel elsőként, hogy a tüdőgyulladást baktériumok is okozhatják?
Melyik két baktériumot azonosították elsőként, mint a tüdőgyulladás kórokozóját?
A Gram-festés mire szolgál?
Ki dolgozta ki a Gram-festés módszerét?
Mikor dolgozták ki a Gram-festés módszerét?
qgen: title: Tüdőgyulladás context: A „modern orvoslás atyjaként” is emlegetett William Osler 1918-ban a tüdőgyulladás által okozott halált és egészségkárosodást „az emberi halál kapitányaként” jellemezte, mivel a betegség ebben a korban a tuberkulózist is megelőzte a halálokok sorában. Ezt a kifejezést egyébként John Bunyan használta elsőként a „tüdővész” (tuberkulózis) vonatkozásában. Osler a tüdőgyulladást az „idősek barátjának” is nevezte, mivel a betegség okozta halál gyakran gyors és fájdalommentes volt, szemben sok más, lassúbb lefolyású és nagyobb fájdalommal járó halálos betegséggel.

Kérdések:
Kit neveznek "a modern orvoslás atyjának"?
Mi volt a vezető halálok Európában a XX. század elején?
Hány ember halt meg évente tüdőgyulladásban a 20. század elején?
A tüdőgyulladás vagy a tuberkulózis volt a gyakoribb halálok 1918-ban?
Milyen tünetekkel jár a tuberkulózis?
A tuberkulózis ma is halálos betegség?
Mi a tuberkulózis másik neve?
Milyen betegség a tüdővész?
A tüdővész tüdőgyulladást jelent?
Miért nevezték régen a tüdőgyulladást az idősek barátjának?
qgen: title: Tüdőgyulladás context: Az 1900-as évek során számos fejlődés volt tapasztalható, amelyek nagyban javították a tüdőgyulladásos esetek gyógyulási esélyeit. A 20. században a penicillin és egyéb antibiotikumok megjelenése, a modern sebészeti technikák kifejlesztése, és az intenzív ápolás az addigra már 30%-os halálozási arányt is elérő tüdőgyulladás áldozatainak számát a fejlett világban rendkívüli mértékben lecsökkentette. 1988-ban bevezették a csecsemők B típusú Haemophilus influenzae elleni védőoltását, amely röviddel ezután az esetek számának jelentős visszaeséséhez vezetett. A felnőttek Streptococcus pneumoniae elleni védőoltása 1977-től kezdődött, míg a gyermekek ugyanezt a védőoltást 2000 óta kapják. Ez hasonló hanyatlást eredményez a betegség kialakulásában.

Kérdések:
Minek köszönhető, hogy a 20. században jelentősen javultak a tüdőgyulladásban szenvedő betegek túlélési esélyei?
Mikor vezették be a csecsemők B típusú Haemophilus infuenzae elleni védőoltását?
Mikortól oltják az embereket Streptococcus pneumoniae ellen?
Milyen védőoltásokkal előzhető meg a tüdőgyulladás?
qgen: title: Tűzhányó context: A vulkánok vagy tűzhányók a Föld felszínének olyan hasadékai, amelyeken a felszínre jut a magma, az asztenoszféra izzó kőzetolvadéka. A Föld vulkánjait kialakulásuk oka szerint két csoportba soroljuk: többségük a távolodó és közeledő kőzetlemezek határain (az aktív lemezhatárokon) alakul ki, kisebb részük az aktív peremszegélyektől távol, a köpenyhőoszlopok (köpenycsóvák) fölötti forrópontokon jön létre.
A magma felszíni tevékenysége a vulkanizmus, ebből keletkeznek világszerte a vulkáni kúpok, vulkáni hegységek. Vulkanizmusról csak akkor beszélünk, ha a magma eléri a Föld felszínét, ti. ilyenkor láva lesz belőle. Olyankor, amikor a magma a mélységben megreked, és ott kristályosodik kőzetté, a folyamat neve magmatizmus. A vulkáni tevékenység és a hozzá kapcsolódó jelenségek vizsgálatával a vulkanológia foglalkozik.

Kérdések:
Mi az a vulkán?
Mi a magma?
Hol alakulnak ki a tűzhányók?
Leginkább hol találhatók vulkánok?
Mit jelent az, hogy aktív peremszegély?
Mi a vulkanizmus definíciója?
Mi a különbség a magma és a láva között?
Miben hasonlít a láva és a magma?
Mi az a magmatizmus?
Hogy nevezik a tűzhányókkal foglalkozó tudományt?
Hogy hívják a sztratoszféra izzó olvadékát?
Vannak hazánkban tűzhányók?
Miért reked a magma a mélységben?
Miért hánynak tüzet a tűzhányók?
Milyen forró a láva?
qgen: title: Tűzhányó context: A római mitológiában, a göröghöz hasonlatosan, a tűzhányókat az istenek munkájának tekintették, mivel sem a tudomány, sem az alkímia nem tudta elfogadhatóan magyarázni működésüket. Platón két művében is említést tesz Atlantiszról, a legendás szigetről, amelynek elsüllyedésével elpusztult a hatalmas atlantiszi civilizáció. Atlantisz létezése és esetleges földrajzi elhelyezkedése napjainkban is vitatott téma – tény azonban, hogy i. e. 1620-ban az Égei-tengeri Szantorini szigetét egy sor roppant erős kitörés elpusztította. A kitörések által okozott cunami elpusztította Kréta szigetének északi partját és hozzájárult a szigeten kialakult minószi civilizáció hanyatlásához. Szantorini (vagy Théra) kitörése egy másik görög mítosz alapjául is szolgált: a Deukalión szerint Poszeidón bosszút állva Zeuszon elöntötte Attika, Argolisz, Szaloniki és Ródosz tengerparti területeit.

Kérdések:
Minek tekintették a tűzhányókat a görög és római mitológiában?
Platón hány művében szól Atlantiszról?
Mi volt Atlantisz?
Mi történt Atlantisszal?
Éltek állítólag emberek Atlantiszon?
Mi a mai álláspont Atlantisz létezéséről?
Hol van Szantorini?
Mikor volt a Szantorini kitörése?
Mit okozott a Szantorini kitörése?
Hol alakult ki a minószi civilizáció?
Mi volt Szantorini másik neve?
Melyik görög istenhez kötötte a mitológia a Szantorini kitörésének előidézését?
Platón mely műveiben említi meg Atlantiszt?
Melyik lemezek találkozásánál található Szantorini?
Napjainkban élnek Szantorinin emberek?
Mikor alakult ki a minószi civilizáció?
qgen: title: Tűzhányó context: A görögök úgy tartották, hogy az Etna alatt volt Héphaisztosz műhelye, ahol Zeusz fegyvereit kovácsolta. Gyermekei, az egyszemű küklópszok legendáját valószínűleg az Etna oldalán levő számos mellékkráter alakja inspirálta. Vergilius szerint Athéné, bosszújától vezérelve az Etna alá börtönözte be Enkeláduszt, akinek a fájdalomkiáltásai okozták a hegy működését és morajlását. Ugyancsak Vergiliustól tudjuk, hogy Héphaisztosz Enkeládusz testvérét, Mímaszt a Vezúv alá börtönözte be. A római költő szerint a Campi Flegrei lávaárjai a többi bebörtönzött óriás véréből jöttek létre.
A keresztény hiedelemvilágban a vulkanizmust számos áltudományos elmélettel magyarázták, és elsősorban a Sátán munkájának tudták be. Úgy tartották, hogy a katasztrófákat csak szentek csodái akadályozhatják meg. Ezért például i. sz. 253-ban a Catania lakosai Szent Ágota relikviáival körmenetet szerveztek az Etna közelgő lávaárjának megakadályozására, és a lávaár csodával határos módon elkerülte a várost. Ugyanez a módszer 1669-ben már nem vált be: a város nagy részét elöntötte a láva.

Kérdések:
A görög mitológia szerint hol volt Héphaisztosz műhelye?
Melyik görög isten dolgozott az Etna alatt?
Mit dolgozott Héphaisztosz?
Kik voltak Héphaisztosz gyermekei?
Vergilius szerint ki lakott az Etna alatt?
Vergilius hogyan magyarázta az Etna működését?
Minek tartotta Vergilius a Campi Flegrei lávaárjait?
Hogyan magyarázták a vulkáni működést a keresztények?
A keresztény tanítások szerint mi akadályozhatja meg a katasztrófákat?
Mikor tudták be Szent Ágotának az Etna lávaárjának megakadályozását Cataniában?
Mikor öntötte el a láva Cataniát?
Melyik tűzhányó közelében található Catania?
Ki volt a küklópszok anyja?
Miért börtönözte be Athéné Enkeláduszt?
Hol van a Campi Flegrei?
Mikor avatták szentté Szent Ágotát?
Hányan haltak meg az Etna 1669-es kitörésének következtében?
qgen: title: Tűzhányó context: A Vezúv 1660-as kitörésekor lezúduló kődarabokban kereszt alakú piroxén ikerkristályok is voltak, és ezeket a helyi lakosok Szent Januáriusz (Nápoly védőszentje) csodájának tekintették.
Nemcsak az Európában, de a Csendes-óceán Tűzgyűrűjének vidékén is mítoszok övezték a vulkáni jelenségeket. A maori mitológiában Taranaki és Tongariro (két új-zélandi vulkán) jóbarátok voltak, de barátságuk hamar féltékenységi viszályba csapott át, mert mindketten Pihangába szerettek bele (ő is egy új-zélandi vulkán megszemélyesítője). A maorik máig sem telepszenek meg a Taranaki és Tongariro közötti területen, mert félnek, hogy ismét „fellángol” a két egykori barát vitája.
A hawaii bennszülöttek mondavilágában a tűz istenét, Pelét saját húga – Namaka, a tenger istennője – szigetről szigetre egyre délkeletnek űzi a tűzhányók alatt. Úgy tartják, hogy mai lakhelye a Kilauea lávatava alatt van. Ez az elképzelés pontosan egyezik azzal a ténnyel, hogy a Csendes-óceáni litoszféralemez északnyugatnak mozog a szigeteket kialakító elsődleges köpenyoszlop fölött, tehát délkelet felé haladva egyre fiatalabb és fiatalabb vulkánokat találunk.

Kérdések:
Milyen különleges kristályokat találtak a Vezúv 1660-as kitörése után?
Ki Nápoly védőszentje?
Melyik tűzhányó közelében található Nápoly?
Melyik óceánt övezi a tűzgyűrű?
Hol van a Taranaki és a Tongariro vulkán?
Kik Új-Zéland őslakosai?
Hogy hívták a tűz istenét a hawaii mondavilágban?
Ki Namaka a hawaii mitológiában?
Hol lakik a hawaiiak szerint manapság Pelé?
Merre mozog a Csendes-óceáni litoszféralemez Hawaiinál?
Mekkora piroxénkristályok keletkeztek a Vezúv 1660-os kitörésénél?
Hány maori él napjainkban?
Hány aktív vulkán található Új-Zélandon?
Mekkor a CSendes-óceáni litoszféralemez?
Mekkora kiterjedésű a Kilauea lávatava?
qgen: title: Tűzhányó context: A vulkáni kitörés a mélységi eredetű termékek felszínre kerülése és mozgása. A kitörések között a magma közelségét gőzök, gázok, forró vizek feltörése mellett olykor földrengések jelzik. A vulkanizmus kísérőjelenségeinek nevezzük azokat a jelenségeket, amelyek eredményeként nem magma vagy a gázok által kirobbantott törmelék kerül a felszínre. Ezek közülük jelzés értékűek a földrengések: ezek vagy a földkéregben-földköpenyben pattannak ki, vagy a kéreg felső részén:
a kürtőben felnyomuló magma felboltozó hatása,
a kitöréskor lezúduló izzó törmelékárak,
a lávadómok összeomlásának eredményeként.

Kérdések:
Mit nevezünk vulkánkitörésnek?
Mi jelezheti előre a vulkán kitörését?
Mi okozhatja a földkéreg felső részén kialakuló földrengéseket?
Mit nevezünk lávadómnak?
qgen: title: Tűzhányó context: A vulkáni kitörés közelségét többnyire a földlökések gyakoriságának növekedése, a jellegzetes (pl. kénes) gázkitörések szaporodása, hevesebb működésnél esetleg a felszín emelkedése jelzi. Magát a vulkáni működést – a kitörés típusától függően – heves robbanás vagy robbanássorozat vezeti be. A nyitott kürtőkből a friss magma első, buborékosodott, fragmentált termékeit a kitörési oszlop sok vagy több tucat km magasba is magával ragadhatja. A kitörési oszlop mellett a vulkáni működésre számos más folyamat is jellemző: ilyenek a lavinák, iszapárak stb. A vulkáni kitörés tetőfokát paroxizmusnak nevezik.
A főleg felfelé terjeszkedő oszlop a kitörés energiájától (és a légköri viszonyoktól) függő magasságot elérve szétterjed, és a tűzhányót övező kisebb-nagyobb területen kihullik belőle a felkapott salak, horzsakő vagy hamu (ez a piroklasztszórás). Ha a magmautánpótlás alábbhagy, a kitörési oszlop össze is omolhat, és ilyenkor a kitörés termékei izzó vulkáni árként zúdulnak alá – ezek a piroklasztárak.

Kérdések:
Mi jelzi a vulkánkitörések közeledtét?
Hogy nevezzük a vulkáni kitörés tetőfokát?
Mi hullik a vulkáni kitörés után a tűzhányó környékén?
Hogy nevezzük a felszínre került magmát?
qgen: title: Tűzhányó context: A piroklasztárakban a gázok forró, szilárd anyagot (piroklasztot vagy friss lávadarabokat) fluidizálnak részlegesen. Az ár gyorsan zúdul le a völgyekben, mélyedésekben; sebessége gyakorta 100-200 km/h, ritkán több száz is lehet. Kétféle módon keletkezhet: olyankor, amikor a lávadóm vagy viszkózus lávafolyás válik instabillá és omlik össze és olyankor, amikor ezt a kitörési oszlop teszi. Rendkívül veszélyes jelenség; ez követeli a legtöbb halálos áldozatot. A törmelékanyag mérete és összetétele alapján osztályozzák:
A blokk- és hamuár (vagy nuée ardente) semleges vagy savanyú kőzetek változó méretű törmelékeiből áll. A Mt. Peléé 1902-es kitörésekor nevezték el így a helyi, francia nyelvű lakosok a vulkán felett kialakult izzófelhőt. Általában kis területet borít be, és 1 km³-nél kevesebb törmeléket rak le.
Salakár (vagy scoria) – általában apró (lapilli és hamu) méretű bazaltos kőzetek alkotják. A hamuárakhoz hasonlóan ez is kis területen ülepszik le.
Horzsakő- és hamuár – savanyú vagy átmeneti kőzetekből, és heves (plíniuszi) kitörésekkel keletkezik, nagy területeken. Nagyrészt vulkáni hamuból és lapilli méretű horzsakövekből áll: így keletkeznek az ignimbritek.

Kérdések:
Milyen sebességgel halad általában a piroklasztár?
Mi az a nuée ardente?
Hogy nevezzük a bazaltos kőzetekből álló piroklasztárat?
Mi az a lapilli?
qgen: title: Tűzhányó context: A piroklaszt-torlóár gázt, kis koncentrációjú szilárd anyagot (piroklasztot) és gyakorta vízgőzt tartalmazó, turbulens vulkáni ár. Általában völgyekben, mélyedésekben zúdul alá, mint egyfajta átmenet a szórás és az ár között. A torlóár mozgása gyors, de a turbulens jelleg miatt nem jut el messzire. Három típusát különítjük el:
Alapi torlóár – változó kőzetanyagból, általában freatikus vagy freatomagmás kitörések során keletkezik. Hőmérséklete alacsony, mert a víz lehűti.
Felszíni torlóár – savanyú vulkánok terméke; általában horzsakő- és hamuárakkal társul.
Hamufelhő-torlóár – szintén főleg savanyú magmákból keletkezik; a piroklaszt-árakkal társul. Anyaga elsősorban finomszemcsés vulkáni hamu.

Kérdések:
Mi az a piroklaszt torlóár?
Hány típusát különböztetik meg a piroklaszt torlóárnak?
Miért nem jut messzire a piroklaszt torlóár?
Mi a piroklaszt torlóár három típusa?
Milyen kitörések során jön létre az alapi torlóár?
Miből áll a hamufelhő torlóár?
Mit értünk turbulens jelleg alatt?
Milyen az a freatikus vulkáni kitörés?
Milyen vulkánokra jellemző a freatomagmás kitörés?
Milyen kőzetek alkotják a savanyú magmát?
Milyen maximális távolságra tudnak eljutni a piroklaszt torlóárak?
Mekkora szemcseátmérőig számít a vulkáni hamu finomszemcsésnek?
qgen: title: Tűzhányó context: A vulkánkitörések három tényező szerint osztályozhatók.
A magnitúdót a piroklasztok teljes mennyisége határozza meg.
A szétszóróképesség a kiszórt anyaggal elborított terület; ez főleg a kitörés mozgási energiájától függ.
Az erupciós ráta: a kiáramló magma mennyisége másodpercenként (m³/s-ban).
Ha a fenti tényezők mérőszámai nagyok – azaz a kitörés termékei erősen fragmentáltak, sok anyag nagy területen szóródik szét – akkor heves, robbanásos kitörésről beszélünk. Ez nem számszerűsíthető, csupán a „szelíd”, lávaöntő (effuzív), és a „heves”, robbanásos (explozív) működés közötti átmenet fokát, mértékét adhatjuk meg. Erre C. G. Newhall és S. Self 1982-ben egy összesítő index, a VEI (Volcanic Explosion Index) („vulkánkitörési index”) bevezetését javasolta, és ezt azóta széles körben elfogadták.
A VEI elsősorban a fenti tényezőkön alapul, de figyelembe vesz egyéb mennyiségi (kitörési időtartam stb.) és minőségi (leírás, légköri hatás stb.) jellemzőket is. A VEI skála 9 fokú. A történelmi idők legnagyobb kitörése, az indonéziai Tambora 1815-ös kitörése 7-es fokozatú – ennél nagyobb (8-as, 9-es) kitöréseket csak a földtörténetből ismerünk.
† a Smithsonian Intézet adatai alapján

Kérdések:
Mi az a három tényező, ami alapján a vulkánkitöréseket elsősorban osztályozzák?
Mi alapján határozható meg egy vulkánkitörés magnitúdója?
Mitől függ a vulkánkitörés szétszóróképessége?
Hogyan definiálható a tűzhányók erupciós rátája?
Mi az erupciós ráta mértékegysége?
Mi jellemzi a heves, robbanásos vulkánkitöréseket?
Milyenek az effuzív vulkánkitörések?
Hogyan nevezik idegen szóval a robbanásos vulkánkitöréseket?
Kik fejlesztették ki a vulkánkitörési indexet?
Hány fokú a vulkánkitöréseket jellemző VEI-skála?
Melyik volt a történelmi idők legnagyobb vulkánkitörése?
Hányas fokozatú volt a Tambora 1815-ös kitörése?
Hogyan számítják ki egy vulkánkitörés során a kiszórt anyag mennyiségét?
Mennyi ideig tart átlagosan egy vulkánkitörés?
Mekkora területet borított be a Tambora által kiszórt anyag 1815-ben?
Milyen nyelven publikálta Newhall és Self a vulkánkitörési index definícióját?
Hogyan veszi figyelembe a vulkánkitörési index a légköri hatásokat?
Mekkora volt a vulkánkitörési indexe az Etna legutóbbi kitörésének?
qgen: title: Tűzhányó context: A víz alatt kitörések alapvetően különböznek a „szárazoktól”. Ennek alapján robbanásos (explozív) kitörések három típusát különböztetjük meg:
A magmás robbanásos kitörés kiváltó oka a feltörekvő magma buborékosodása (a magmában oldott illóanyagok kigázosodása, illetve kioldódása), mechanizmusa pedig a fragmentáció (a belső túlnyomás – nem ritkán a légköri nyomás 20–100-szorosa – szétrobbantja a buborékokat). A szétrobbanó fedőburok darabjait a feltörő gázok szétszórják – az ilyen kitörések oszlopa akár 20 km-nél magasabb is lehet, a törmelékkel beszórt terület elérheti a több száz km²-t. Ilyen a szárazföldi robbanásos kitörések nagy többsége.
A freatomagmás kitörés oka, hogy a fölfelé áramló magmához jelentős mennyiségű víz keveredik, és a fedőburkot az ebből fejlődő gőz, illetve vízgáz robbantja szét. A magmához keveredő víz származása szerint három típusukat különböztethetjük meg:
jellemzően ilyenek a tenger alatti kitörések;
a szárazföldi kitörések közül jellemzően ilyenek azok, amikor a magma fölfelé vezető útján jó vízvezető és ezért sok felszín alatti vizet tartalmazó üledékes kőzeteket tör át;

Kérdések:
Hasonlóak a szárazföldi és a víz alatti vulkánkitörések?
A freatomagmás kitörések az effuzív vagy az explozív csoportba tartoznak?
Mi jellemző a freatomagmás vulkánkitörésekre?
Milyen magasra szökhet a magmás robbanásos vulkánkitörés kitörési oszlopa?
Milyen kitörési típusba tartozik a legtöbb tenger alatti vulkánkitörés?
Hogyan kerülhet jelentős mennyiségű víz a magma útjába a szárazföldön?
Milyenek jellemzően a szárazföldi robbanásos vulkánkitörések?
Szerepet játszik a vízgőz a freatomagmás kitörések lefolyásában?
Honnan származik a magmás robbanásos vulkánkitöréseknél a magma buborékosodását előidéző gáz?
Mely jelentősebb vulkánokra jellemző a magmás robbanásos kitörés?
Melyik ismert vulkán produkál freatomágneses kitöréseket?
Hol van a legtöbb tenger alatti vulkán?
Milyen illóanyagok találhatók a magmában?
Melyik óceánban található a legtöbb víz alatti tűzhányó?
Mekkora területre szórhatja szét a piroklasztot a magmás robbanásos vulkánkitörés?
qgen: title: Tűzhányó context: freatomagmás kitörést eredményez, amikor a magma a kürtőben kialakult krátertó vizével keveredik. Ilyenkor, ha a tó vize elfogy, de a magmának még van utánpótlása, a kitörés jellege teljesen átalakul.
A reduktív környezet eredményeként a freatomagmás kitörések jellemző gáza a szén-dioxid mellett a kénhidrogén. Mivel a víz lefojtja a kitörést, az oszlop magassága ritkán lépi túl a 10 km-t, a törmelékkel beszórt terület pedig a 20 km²-t. A lávafolyások megjelenése egyáltalán nem jellemző.
A freatikus („gőz hajtotta”) kitörésekben mélységi anyag egyáltalán nem vesz részt; a magma csak mint hőszolgáltató játszik szerepet. Freatikus kitörések gyakran alakulnak ki a jégpáncél alatt megrekedt magmás testek felett, befagyott krátertavakban stb.

Kérdések:
Milyen vulkánkitörés alakul ki, ha a magma a krátertó vizével keveredik?
Milyen gáz keletkezik a freatomagmás vulkánkitörések során?
Mekkora általában a freatomagmás vulkánkitörések kitörési oszlopának legnagyobb magassága?
Szoktak lenni lávafolyások a freatomagmás vulkánkitöréseknél?
Mi jellemzi a freatikus vulkánkitöréseket?
Hol alakulnak ki tipikusan a freatikus vulkánkitörések?
Mi a szerepe a magmának a freatikus vulkánkitöréseknél?
Általában mekkora területre szór törmeléket egy freatomagmás vulkánkitörés?
Kitörhetnek jég alatt levő tűzhányók?
Mi történik, ha egy vulkánkitörés során elfogy a vízutánpótlás?
Honnan kerül a víz a krátertavakba?
Milyen jellegű lesz egy freatomagmás vulkánkitörés, ha elfogy a víz?
Milyen kémiai reakció során keletkezik kénhidrogén a vulkánkitöréseknél?
Mekkora területen szórja szét a törmeléket egy freatikus vulkánkitörés?
qgen: title: Tűzhányó context: A robbanásos (explozív) vulkánok általános jellemzője, hogy kevés lávát, de rengeteg gázt és gőzt termelnek, melyek nagy erővel, robbanásszerűen törnek ki a kráterből, rengeteg kőtörmeléket sodorva magukkal, amint szétrobbantják a kürtőben lévő lávatömeget, vagy sok esetben magát a vulkáni kúpot is. Típusai:
maar-típus (vulkánembrió) – ezekre a vulkánokra az egyszeri kitörés jellemző, melynek során a robbanásszerűen kiszabaduló gázok a földkéreg repedései mentén vulkáni csatornákat hoznak létre. A kitörés során felszínre hozott kőzettörmeléket a kráter nyílása körül alacsaony kúp formájában halmozzák fel. Ilyen vulkáni képződmények találhatók az Eifel-hegységben (Németország) és Auvergne (Franciaország) területén.
Krakatau-típus – ezen kategóriába azon vulkánok tartoznak, melyek kitörése a Krakatau 1883-as kitöréséhez hasonlít, minek során vulkáni kúp nagy része szétrobbant óriási mennyiségű kőzetdarabokat és vulkáni hamut szórva szét. Ebbe a kategóriába sorolható a Sunbawa-szigeti Tambora, az alaszkai Katmai, az új-zélandi Tarawera és a japán Bandai-hegy, valamint az Amerikai Egyesült Államokban található Mount Saint Helens.

Kérdések:
Mi jellemzi a robbanásos vulkánok kitöréseit?
Mennyi lávát termelnek a robbanásos vulkánkitörések?
Miből keletkezik sok egy robbanásos vulkánkitörés során?
Mi jellemzi a maar-típusú tűzhányókat?
Milyen típusú vulkán található a németországi Eifel-hegységben?
Mikor volt a Krakatau legnevezetesebb kitörése?
Milyen típusú tűzhányó a Tambora?
Hol található a Tambora vulkán?
Mely vulkánkitörésekre jellemző, hogy szétrobbantják magát a vulkáni kúpot is?
Melyik országban van a Tarawera vulkán?
Hol van a Mount Saint Helens?
Van Japánban Krakatau-típusú vulkán?
Milyen gázokat termelnek jellemzően az explozív vulkánok?
Hogy hívják a franciaországi Auvergne-ben levő vulkánembriót?
Milyen magas Alaszkában a Katmai?
Mikor tört ki legutóbb a Mount Saint Helens?
Miért csak egyszer törnek ki a maar-típusú vulkánok?
qgen: title: Tűzhányó context: Vulcano-típus – a Lipari-szigetek egyikén található vulkánról kapta a nevét, amely időszakosan működik, lávája sűrű, és rendszerint csak a kráter pereméig jut el, ahol megszilárdul dugót alkot. Az alatta felgyülemlő gázok és gőzök időszakosan felrobbantják a dugót, ami során rengeteg kőzetanyagot és lávadarabkákat szór szét.
Pelée-típus – a Martinique-szigeten található Mount Pelée után kapta a nevét. Ebbe a csoportba azon vulkánokat sorolják, melyeknek kitörése hasonló a Pelée 1902-es kitöréséhez, mely során a felgyülemlő gázok és gőzök megemelték a lávadugót, míg a felszínre nem kerültek óriási izzó gázfelhőt alkotva.

Kérdések:
Hol található a Vulcano nevű tűzhányó?
Hogyan működnek a Vulcano-típusú tűzhányók?
Milyen a Vulcano-típusú vulkánok lávája?
Hol van a Mount Pelée?
Mikor volt a Mount Pelée legismertebb kitörése?
Mi történt a Pelée 1902-es kitörésénél?
Vannak robbanások a Vulcano-típusú kitörések során?
Melyik országhoz tartozik a Mount Pelée?
Milyen gázok szabadultak fel a Pelée 1902-es kitörése során?
qgen: title: Tűzhányó context: Stromboli-típus – a Lipari-szigeteken működő Stromboli kitörése során rengeteg gázt és törmeléket lövell ki. A kráterből kilövelt anyag nagy része salakfoszlány, ami a levegőben forogva megszilárdul és a földre érve lapított alakot vesz fel. Az üvegesen megszilárduló lávából lesz az obszidián. A Stromboli lávája híg, 1000-1200 °C hőmérsékletű és hamar merevedik. Folyás közben a megszilárduló lávát az utána következő lávafolyás összetöri. A láva felszínén folyásos, sodort és csavart szerkezet látszik, ezért kötéllávának is nevezik.

Kérdések:
Hol található a Stromboli?
Miből keletkezik az obszidián?
Milyen a Stromboli lávája?
Mit neveznek kötéllávának?
Mikor tört ki utoljára a Stromboli?
qgen: title: Tűzhányó context: A geológiai és vulkanológiai szempontok mellett a vulkánokat alakjuk (morfológiájuk) alapján is lehet osztályozni. Ez a vulkánmorfológia kutatási tárgyát képezi. Míg a vulkanológia elsősorban a vulkánok születésével és elsődleges alakjának tanulmányozásával foglalkozik, addig a vulkánmorfológia vizsgálja a külső erők hatására lepusztult változatokat is (destruktív formák).
A tűzhányók alakja elsősorban a kitörés módjától és a felszínre hozott anyagtól függ. A vulkánok morfológiájának két alaptípusa (egyben végletei) a vulkáni kúp és a vulkáni takaró, de ezek között számos átmeneti forma létezik:

Kérdések:
Mivel foglalkozik a vulkanológia?
Mivel foglalkozik a vulkánmorfológia?
Mitől függ a vulkánok alakja?
Mi a két legvégletesebb vulkáni forma?
Milyen külső erők pusztítják a vulkánok felszínét?
qgen: title: Tűzhányó context: A Naprendszer vulkánilag legaktívabb objektuma az Io, a legbelső Galilei-hold. Számos vulkán borítja, melyek ként és kén-dioxidot, valamint szilikáttartalmú anyagokat lövellnek ki. A nagyfokú vulkanizmus a Jupiter árapályerői miatt alakul ki, melyek állandóan olvadt állapotban tartják belsejének és felszínének nagy részét. A vulkánok által kilövellt anyag sebessége elérheti a 3600 km/h értéket és akár 300 km-es magasságig is felhatolhat (sőt: a hold kis tömege miatt esetenként a bolygóközi térbe kerül), hőmérséklete pedig meghaladja az 1500 °C-ot.
Az Io vulkáni aktivitása olyan intenzív, hogy felszínének a változása emberi időléptékben is megfigyelhető. Ezt az aktivitást már a Voyager–1 által készített képeken felfedezték: felszínén kilenc, ún. „plume”-ot találtak, melyek közül nyolc még a Voyager–2 elhaladása idején is aktív volt. 2001 februárjában megörökítették a Tvashtar-vulkán kitörését, amely a Naprendszer eddigi legerősebb kitörése volt. 2007. február 28-án a Jupiter mellett elhaladó New Horizons űrszonda a Tvashtar-vulkán 300 km-es, és a Prometheus-vulkán 60 km-es kitörését örökítette meg.

Kérdések:
Melyik a Naprendszer vulkánilag legaktívabb égitestje?
Mit bocsátanak ki az Io vulkánjai?
Miért olyan jelentős a vulkánosság az Ión?
Milyen maximális sebssséggel lövellik ki az Io vulkánjai az olvadt anyagot?
Milyen magasak lehetnek az Ión a vulkáni kitörési oszlopok?
Melyik műholdak készítettek felvételeket az Io felszínéről?
Hol van a Tvashtar nevű vulkán?
Neveztek el a Földön kívül vulkánt Prométeuszról?
Hány vulkánt figyeltek meg eddig az Ión?
Miket neveznek plume-nak az Io felszínén?
Honnan kapta a nevét a Tvashtar vulkán?
qgen: title: Varrógép context: A varrógép a varrás gépesítését szolgálja. A kézi varráshoz hasonlóan varrótűvel és cérnával dolgozik, és szerkezetétől függően nagyon különböző varrattípusok előállítására lehet alkalmas, olyanokéra is, amelyek kézi varrással nem vagy csak nagyon bonyolult módon lennének elkészíthetők.
Varráshoz az őskorban még halszálkából, kihegyezett csontdarabból és fából készült eszközt használtak. A varrást nagyban megkönnyítette a fémből készített tű feltalálása, melynek első nyomát az i. e. 3. századból a mai Németország területéről származó lelet bizonyította. Az ezután következő még nagyobb lépés az első varrógép elkészítése volt, amihez az ipari forradalom adott műszaki hátteret és 1790-ben elsőként Thomas Saint angol feltaláló szabadalmaztatta saját varrógépét.

Kérdések:
Mi a varrógép célja?
Miben hasonlít a varrógép a kézi varráshoz?
Mivel varrtak az őskorban?
Mikor találták föl a fémtűt?
Hol találták a legkorábbi fémtűleletet?
Ki találta föl a varrógépet?
Mi volt Thomas Saint nemzetisége?
Thomas Saint mikor szabadalmaztatta a varrógépet?
Mi volt a varrógép feltalálásának az előfeltétele?
Lehet olyan dolgokat csinálni a varrógépekkel, amiket kézi varrással nem?
Mikor született Thomas Saint?
Mikor kezdődött az ipari forradalom?
Hogyan lehet halszálkából tűt csinálni?
A mai Németország melyik részén találták a legrégebbi fémtű leletét?